JMART วิ่ง 3% ลุ้นกำไร Q4 เด่นต่อ ดันปีนี้โต 70% โบรกชูเป้า 75 บ. อัพไซด์ 73%
JMART บวก 3% เก็งกำไรไตรมาส 4/65 โตต่อ ดันปีนี้โต 70% แตะ 2 พันล้าน รับธุรกิจบริษัทลูกหนุนเข้าไฮซีซั่น โบรกชูเป้า 75 บ. อัพไซด์ 73%
JMART บวก 3% เก็งกำไรไตรมาส 4/65 โตต่อ ดันปีนี้โต 70% แตะ 2 พันล้าน รับธุรกิจบริษัทลูกหนุนเข้าไฮซีซั่น โบรกชูเป้า 75 บ. อัพไซด์ 73%
24 พ.ย. 2565

ผู้สื่อข่าวรายงานว่า วันนี้ (24 พ.ย.65) ราคาหุ้น บริษัท เจ มาร์ท จำกัด (มหาชน) หรือ JMART ณ เวลา 10:05 น. อยู่ที่ระดับ 43.25 บาท บวก 1.25 บาท หรือ 2.98% สูงสุดที่ระดับ 43.25 บาท ต่ำสุดที่ระดับ 42.50 บาท ด้วยมูลค่าการซื้อขาย 48.87 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 73%
บล.เมย์แบงก์ (ประเทศไทย) ระบุในบทวิเคราะห์ว่า คาดกำไรปกติไตรมาส 4/65 จะเติบโตอย่างแข็งแกร่ง โดยมีแรงหนุนจากผลการดำเนินงานที่แข็งแกร่งของ บริษัทลูกทั้ง JMT, SINGER, J-Mobile, J และยังมีแนวโน้มที่ดีต่อเนื่องในปี 66 ผสานกับการ Synergy ในกลุ่ม และการร่วมมือกับบริษัทอื่นเป็นแรงหนุนต่อกำไรมากยิ่งขึ้น แนะนำราคาเป้าหมาย 75 บาท
ขณะเดียวกันบล.โนมูระ พัฒนสิน ระบุว่า ภาพธุรกิจอยู่ในจุดที่ดีมากและเก็บเกี่ยวผลจากธุรกิจลูกๆที่ยังเป็นขาขึ้นและทำ New high ทั้งหมด โดยเป้าเติบโต 40-50% สำหรับกำไรปีนี้คาดจะเติบโต 70% อยู่ที่ 2 พันล้านบาท ส่วนระยะสั้นคาดกำไรไตรมาส 4/65 เด่นต่อ ตาม SINGER และ JMT เข้าช่วงไฮซีซั่น แนะนำราคาเป้าหมาย 63 บาท